Սվարնակումարի Դևի

**Սվարնակումարի Դևի** կամ **Սվարնա Կումարի Դևի** (, , ), հնդիկ կին գրող, բանաստեղծ, դրամատուրգ, երաժիշտ, կոմպոզիտոր, խմբագիր և սոցիալական աշխատող։

## Կենսագրություն
Թագորների ընտանիքի ներկայացուցիչ։ Դեբենդրանատհ Թագորի՝ Բրահմո սամաջ կրոնական հասարակության հիմնադիրներից մեկի դուստրը։ Գրող Ռաբինդրանաթ Թագորի՝ Գրականության Նոբելյան մրցանակի դափնեկրի (1913) դուստրը։ Թագորների տոհմը եղել է շատ հին և նրա նախնիներից են եղել Ադի Դհարմ կրոնի հիմնադիրները։ Հայրը, լինելով բրահման, հաճախ ուխտագնացություններ էր կատարում դեպի Հնդկաստանի սուրբ վայրեր։

Սվարնակումարի Դևին ծնվել է 1855 թվականի դեկտեմբերի 28-ին Կալկաթայում, Բրիտանական Հնդկաստան։ Ստացել է ավանդական ընտանեկան կրթություն։ Ամուսնացել է 12 տարեկան հասակում։ Ավարտել է Կալկաթայի «Bethune College» կանանց քոլեջը։ Նրա ամուսինը՝ Ջակինատհ Գոսալը, եղել է Հնդկական ազգային կոնգրես կուսակցության համահիմնադիրներից մեկը։ Քանի որ Սվարնակումարիի ամուսինը Հնդկական ազգային կոնգրեսի քարտուղարն էր, նա նույնպես ակտիվ զբաղվում էր քաղաքականությամբ։ 1889 և 1890 թվականներին ծառայել է Ազգային կոնգրեսի գրասենյակում։ Եղել է Հնդկական ազգային կոնգրեսի նստաշրջաններին հրապարակորեն մասնակցած առաջին կինը և առաջին երկու անդամներից մեկը, որոնք ընտրվել էին Բենգալիայից։

Եղել է «Բհարատի» (ընտանեկան ամսագիր) և «Բոլակա» (մանկական ամսագիր) ամսագրերի խմբագիր։

1896 թվականին հիմնել է «Ընկերների հասարակությունը», որի նպատակն է եղել որբերին, այրի և կարիքավոր կանանց օգնության ցուցաբերումը։

Սվարնակումարի Դևին մահացել է 1932 թվականի հուլիսի 3-ին Կալկաթայում՝ 76 տարեկան հասակում։

## Ստեղծագործություն
Գրական տաղանդ է ցուցաբերել վաղ տարիներից։ Առաջնամուտը տեղի է ունեցել 1876 թվականին «Deepnirban» վեպով։

Մի շարք վեպերի, պիեսների, բանաստեղծությունների և գիտական ակնարկների հեղինակ։ Նրան են պատկանում բենգալերենով 25 գիրք։ Մասնակցել է բենգալերենով գրական տերմինաբանության զարգացմանը։

1879 թվականին, հավանաբար, բենգալերենով գրել է առաջին օպերան՝ «Basanta Utsav»-ը։

## Ընտրյալ երկեր
;Վեպեր
* Dipnirban (The Snuffing Out of the Light), 1876
* Mibar Raj, 1877
* Chinna Mukul (A Picked Flower), 1879
* Malati, 1881
* Hughlir Imam Badi 1887
* Bidroha (Revolt), 1890
* Snehalata ba Palita (The Uprooted Vine), 1892
* Phulermala (The fatal Garland), 1894
* Kahake (To Whom?; The Unfinished Song), 1898
* Bichitra, 1920
* Swapnabani, 1921
* Milanrati, 1925
* Phuler Mala
;Պիսներ
* Koney Badal (Evening Dust Clouds / Time for Seeing the Bride), 1906
* Pak Chakra (Wheel of Fortune), 1911
* Rajkanya
* Divyakamal
;Օպերա
Basanta Utsav (Spring Festival), 1879
;Բանաստեղծություններ
* Gatha
* Basanta Utsab
* Gitiguchha
;Էսսե
* Prithibi

1927 թվականին Կալկաթայի համալսարանը նրան շնորհել է Ջագաթարինիի ոսկե մեդալը (Jagattarini gold medal), իսկ 1929 թվականին դարձել է գրական «Vangiya Sahitya Sammelan» հասարակության նախագահ։

## Ծանոթագրություններ

## Գրականություն
* Sudakshina Ghosh։ *Swarnakumari Devi*. Translated into English by Tapati Chwodhurie. Kolkata (Sahitya Akademi) 2008
* Amitrasudan Bhattacharya (ed.)։ *Swarnakumari Devi: Swatantra Ek Nari*. Kolkata (Purba) 2000
* Mina Chattopadhyay։ *Swarnakumari Devi*. Kolkata 2000
* Sutapa Chaudhuri։ *Scientific Essays of Swarnakumari Devi*, in։ Muse India 53 (Jan-Feb 2014) 
* Teresa Hubel։ *A Mutiny of Silence: Swarnakumari Devi's Sati*, in։ Ariel. A Review of international English Literature 41,3-4 (2011) 167-190
* Chaganti Vijayasree։ *Introduction*, in։ Swarnakumari Debi։ An Unfinished Song. Oxford 2008, xi-xxxvi
* Rajul Sogani / Indira Gupta։ *Introduction*, in։ Swarnakumari Debi։ The Uprooted Vine. Oxford 2004, vii-xiv

## Արտաքին հղումներ
* Devi, Swarna Kumari

Կատեգորիա:19-րդ դարի կին գրողներ
Կատեգորիա:19-րդ դարի քաղաքական գործիչներ
Կատեգորիա:20-րդ դարի խմբագիրներ
Կատեգորիա:20-րդ դարի կին գրողներ
Կատեգորիա:20-րդ դարի քաղաքական գործիչներ
Կատեգորիա:Բանաստեղծներ այբբենական կարգով
Կատեգորիա:Հնդիկ բանաստեղծներ
Կատեգորիա:Հնդիկ գրողներ
Կատեգորիա:Հնդիկ երաժիշտներ
Կատեգորիա:Հնդիկ խմբագիրներ
Կատեգորիա:Հնդիկ կին դրամատուրգներ
Կատեգորիա:Հնդիկ կոմպոզիտորներ
Կատեգորիա:Հնդիկ սոցիալական աշխատողներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի քաղաքական գործիչներ